ལྔ་པ་རྟ་བཏགས་ཕུར་པའི་བཤད་པ་ནི།ཡ་་་ཨ་ཞང་བསམ་དོན་འགྲུབ་རྒྱུ་པོ།།སེར་པོ་གསེར་སྒོང་བཏགས་ས་ལ།།གསེར་གྱི་ཕུར་པ་ཁྲུ་གང་ཡོད།།ཁྲུ་གང་མི་ཚད་འདོམ་གང་ཡོད།།ཕུར་མགོས་ཨ་སྔོན་ཁྱོག་ས་ཡོད།།ཕུར་རྟིང་དོག་མོ་ནོན་ས་ཡོད།།ཕུར་སྐེར་འདོ་བ་བཏགས་ས་ཡོད།།ཡང་སྔོན་པོ་གཡུ་སྒོང་བཏགས་ས་ལ།།གཡུ་ཡི་ཕུར་པ་ཁྲུ་གང་ཡོད།།ཁྲུ་གང་མི་ཚད་འདོམ་གང་ཡོད།།ཕུར་མགོས་ཨ་སྔོན་ཁྱོག་ས་ཡོད།།ཕུར་རྟིང་དོག་མོ་ནོན་ས་ཡོད།།ཕུར་སྐེར་འདོ་བ་བཏགས་ས་ཡོད།།ཡང་དཀར་པོ་དུང་སྒོང་བཏགས་ས་ལ།།དུང་གི་ཕུར་པ་ཁྲུ་གང་ཡོད།།ཁྲུ་གང་མི་ཚད་འདོམ་གང་ཡོད།།ཕུར་མགོས་ཨ་སྔོན་ཁྱོག་ས་ཡོད།།ཕུར་རྟིང་དོག་མོ་ནོན་ས་ཡོད།།ཕུར་སྐེར་འདོ་བ་བཏགས་ས་ཡོད།།ད་སྐྱེལ་མ་བསམ་དོན་འགྲུབ་རྒྱུ་པོ།།བཀྲ་ཤིས་པའི་དར་དཀར་ཁྱོད་ལ་སྦྱིན།།དོན་འགྲུབ་པའི་ཁ་མདའ་ང་ལ་གཏོད།།ཅེས་སོ།།